**Výzva na predloženie ponuky**

v rámci postupu zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**„Počítače a iné technické zariadenia“**

pre projekt s názvom s názvom: **Digitálni stavbári a geodeti**

1. **VEREJNÝ OBSTARÁVATEĽ PODĹA § 7 ods. 1 písm. b) ZÁKONA O VEREJNOM OBSTARÁVANÍ (ĎALEJ LEN „VEREJNÝ OBSTARÁVATEĽ“)**

Názov: **Stredná priemyselná škola stavebná a geodetická, Lermontovova 1, Košice**

Sídlo: Lermontovova 1, 040 01 Košice

Štatutárny zástupca: **Ing. Michal Mitrik, PhD., riaditeľ školy**

IČO: 0016176

DIĆ: 202762425

Tel.: 055/63 254 11 , 63 200 26,

Fax: 055/63 200 26

Email: stavke@stavke.sk

 Internetová stránka: [www.stavke.sk](http://www.stavke.sk)

 (ďalej len verejný obstarávateľ)

**Osoba poverená realizáciou VO:** Obstarávateľ SK, s.r.o v zastúpení Ing. Iveta Beslerová

 Agátová 6, P.O.BOX 25, 075 01 Trebišov

Mobil: +421 905 642 149

E-mail: obstaravatel@obsk.eu

1. **Predmet obstarávania:**
	1. **Druh zákazky**: tovar
	2. **Spoločný slovník obstarávania (CPV)**

* 1. **Názov zákazky**

**„Počítače a iné technické zariadenia“**

pre projekt s názvom s názvom: **Digitálni stavbári a geodeti**

* 1. **Opis predmetu zákazky**

Predmetom zákazky je dodanie tovaru vrátane súvisiacich služieb (doprava a vyskladnenie na miesto určenia) –pre projekt s názvom s názvom: „Digitálni stavbári a geodeti“**. Predmetom sú nasledovné zariadenia:**

|  |  |  |  |
| --- | --- | --- | --- |
| **Poradové číslo** | **Názov** | **Opis / Technická špecifikácia - požadované technické parametre** | **Množstvo** |
| 1. | **Notebooky učebne (žiaci)** | Notebook – Intel Core i5, 15.6" antireflexný 1920 × 1080, RAM 8GB DDR4-SDRAM, Intel UHD Graphics 620, SSD HDD min 500GB, Windows 10 Home numerická klávesnica | **50 ks** |
| 2. | **Notebooky učebne (učitelia)** | Notebook – AMD Ryzen™ 7 Displej 15.6" IPS lesklý 1920×1080, RAM 16GB DDR4, Intel UHD Graphics 620, SSD HDD min 500GB, Windows 10 Pro numerická klávesnica  | **10 ks** |
| 3. | **Kamera** | Outdoorová kamera smart, akční, 4K/60fps, 1080p/240fps, stabilizace obrazu, dotykový LCD displej, vodotěsnost bez obalu 10m, MicroSDXC, fotoaparát 12 Mpx, USB-C, WiFi, Bluetooth, hlasové ovládání, Li-Ion baterie | **1 ks** |
| 4. | **Dron** | Dron – 4K kamera, dosah prenosu 2 km, doba prevádzky 21 min, max. rýchlosť 68 km/h, GPS, skladanie, detekcia prekážok, stabilizácia obrazu, otáčacia kamera, autonómny let, sledovanie objektov a , microSD 128GB, hmotnosť 430 g | **1 ks** |
| 5. | **Fotoaparát** | Digitálny fotoaparát – zrkadlovka, CMOS 24.2Mpx, 3.0" LCD, Li-Ion EN-EL14, SD/SDHC/SDXC, Full HD video + objektív 18 – 55mm | **1 ks** |
| 6. | **3D Tlačiareň** | 3D tlačiareň FDM, tlačový priestor 300mm×300mm×400mm, tlačový materiál 1.75mm PLA, ABS, PETG, TPU, Wood, PVA a ASA, hrúbka vrstvy 0.1mm–0.4mm | **1 ks** |

Záručná doba : 24 mesiacov

Úspešný uchádzač sa zaviaže, že nástup na servis počas záručnej doby bude najneskôr do 5 hodín od nahlásenia poruchy.

1. **Predpokladaná hodnota zákazky: 37 051,29 EUR bez DPH**
2. **MENA CENY V PONUKE A SPÔSOB URČENIA CENY PREDMETU ZÁKAZKY**
	1. Uchádzačom navrhovaná cena za predmet zákazky v ponuke bude vyjadrená v eurách.
	2. Navrhovaná zmluvná cena za predmet zákazky musí byť stanovená podľa zákona č. 18/1996 Z. z. o cenách v znení neskorších predpisov a súvisiacich vyhlášok, ktorými sa vykonáva zákon o cenách. Táto cena bude konečná a je stanovená ako cena dohodou zmluvných strán ako cena maximálna (ďalej len „ zmluvná cena“).
	3. **Navrhovaná zmluvná cena musí obsahovať cenu za celý požadovaný predmet zákazky v rozsahu podľa bodu 2. tejto výzvy**
	4. Navrhovanú zmluvnú cenu celkom je potrebné uviesť bez DPH v EUR, sadzbu DPH v %, DPH v EUR a navrhovanú zmluvnú cenu celkom s DPH v EUR. Ak uchádzač nie je platcom DPH uvedie ako navrhovanú zmluvnú cenu celkom. Na skutočnosť, že nie je platcom DPH upozorní v ponuke. V prípade nesprávneho vyčíslenia DPH idú všetky zvýšené náklady ako aj sankcie z toho vyplývajúce na vrub uchádzača.
	5. Ak sa uchádzač stane platiteľom DPH počas trvania zmluvy, cena dohodnutá v zmluve nebude navýšená, ale bude upravená na základ dane a sadzbu DPH.
	6. Verejný obstarávateľ si vyhradzuje právo neprijať ponuku, ktorá prekročí výšku predpokladanej hodnoty zákazky
3. **Typ zmluvy, ktorá bude výsledkom verejného obstarávania**
	1. Verejný obstarávateľ uzavrie s úspešným uchádzačom Kúpnu zmluvu § 409 a nás. Zák. č. 513/1991 Zb. v znení neskorších predpisov (Obchodný zákonník)
	2. Neoddeliteľnou súčasťou uzavretej Kúpnej zmluvy bude:
	3. Technická špecifikácia ponúkaného tovaru
	4. Obchodné a zmluvné podmienky stanovené verejným obstarávateľom v návrhu zmluvy o dielo nie je prípustné meniť.
	5. Úspešný uchádzač musí zobrať na vedomie a rešpektovať, že zákazka financovaná z fondov EÚ, ohľadom ktorej sa uzatvára kúpna zmluva, bude predmetom administratívnej finančnej kontroly procesu verejného obstarávania zo strany príslušného Riadiaceho orgánu a/alebo Sprostredkovateľského orgánu pod Riadiacim orgánom. Ak výsledok predmetnej administratívnej finančnej kontroly nebude kladný, alebo kontrolné orgány odhalia akúkoľvek nezrovnalosť, je verejný obstarávateľ / objednávateľ oprávnený od zmluvy bez akýchkoľvek sankcií odstúpiť. **Schválenie zákazky v rámci kontroly príslušným kontrolným orgánom je zároveň podmienkou nadobudnutia účinnosti zmluvy.**
	6. Verejný obstarávateľ ako objednávateľ má právo odstúpiť kúpnej zmluvy v prípade skončenia alebo zániku Zmluvy o poskytnutí nenávratného finančného príspevku, uzavretej medzi Objednávateľom ako prijímateľom nenávratného finančného príspevku za účelom financovania plnení podľa zmluvy, a to bez ohľadu na právny titul skončenia alebo zániku Zmluvy o poskytnutí nenávratného finančného príspevku.
	7. Úspešný uchádzač ako dodávateľ je povinný sa zaviazať, že strpí výkon kontroly/auditu súvisiaceho s dodaním predmetu zákazky kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej verejným obstarávateľom ako prijímateľom nenávratného finančného príspevku za účelom financovania predmetu zákazky, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä Zákon o príspevku z EŠIF – zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zákon o finančnej kontrole a audite – zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť.
	8. Oprávnené osoby na výkon kontroly/auditu sú najmä:

a) Ministerstvo školstva, vedy, výskumu a športu SR (ďalej len „MŠVVaŠ SR) a ním poverené osoby,

b) Útvar vnútorného auditu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

 g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

1. **PLATOBNÉ PODMIENKY**
	1. Odplata za plnenie bude realizovaná po odovzdaní a prevzatí tovaru.
	2. Lehota splatnosti faktúr je stanovená 60 dní od dátumu jej doručenia objednávateľovi.
	3. Faktúra musí mať náležitosti daňového dokladu. V prípade, že faktúra nebude mať všetky náležitosti, verejný obstarávateľ je oprávnený ju vrátiť na doplnenie, v takomto prípade sa preruší plynutie lehoty splatnosti a nová lehota splatnosti faktúry začne plynúť doručením opravenej faktúry verejnému obstarávateľovi.

1. **MIESTO A LEHOTA DODANIA PREDMETU ZÁKAZKY**

 Miesto : **Stredná priemyselná škola stavebná a geodetická, Lermontovova 1, Košice**

 Lehota: Do 6 mesiacov od účinnosti zmluvy

1. **ZDROJ FINANČNÝCH PROSTRIEDKOV**
	1. Predmet zákazky bude financovaný z vlastných zdrojov verejného obstarávateľa a nenávratného finančného príspevku kód projektu 312011AKZ2 a kódu výzvy č. OPLZ-PO1/2019/DOP/1.2.1-01 Operačný program Ľudské zdroje.
2. **PODMIENKY ÚČASTI UCHÁDZAČOV**
	1. Uchádzač musí spĺňať podmienky účasti týkajúcej sa osobného **postavenia podľa § 32 ods. 1 písm. e)** zákona o verejnom obstarávaní, t. j. uchádzač je oprávnený dodávať tovar, uskutočňovať stavebné práce alebo poskytovať službu. **Uchádzač nemusí predkladať v ponuke doklad o oprávnení dodávať tovar**, ktorý zodpovedá predmetu zákazky v súlade s prvou vetou a túto skutočnosť **si overí verejný obstarávateľ sám v príslušnom registri**, v ktorom je uchádzač zapísaný.
	2. Uchádzač musí spĺňať podmienky účasti týkajúcej sa **osobného postavenia podľa § 32 ods. 1 písm. f)** zákona o verejnom obstarávaní, t. j. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. **Túto skutočnosť si overí verejný obstarávateľ sám na webovej stránke Úradu pre verejné obstarávanie**. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.
3. **KRITÉRIUM NA VYHODNOTENIE PONÚK A SPȎSOB VYHODNOTENIA**
	1. **Cena celkom v EUR s DPH**

V uvedenom kritériu sa bude vyhodnocovať cena celkom za dodanie tovaru špecifikovanom v  bode 2. tejto výzvy vyjadrená v **EUR s DPH**.

Cenu celkom za predmet zákazky je potrebné zaokrúhliť na dve desatinné miesta.

* 1. **Spôsob vyhodnotenia:**

Jediným kritériom na vyhodnotenie ponúk je cena celkom za predmet zákazky definovaný v bode 2 tejto výzvy. Verejný obstarávateľ vyhodnotí ponuky na základe kritéria na vyhodnotenie ponúk. Verejný obstarávateľ zostaví poradie uchádzačov; od najnižšej ceny celkom v Eur s DPH (ponuka sa umiestni na prvom mieste) po najvyššiu zmluvnú cenu celkom v Eur s DPH (najvyššie poradie určené podľa počtu doručených ponúk). Splnenie požiadaviek na predmet zákazky a splnenie podmienok účasti verejný obstarávateľ vyhodnotí len u uchádzača, ktorý sa umiestnil na prvom mieste v poradí. Ak dôjde k vylúčeniu tohto uchádzača, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

1. **Miesto a termín predloženia/doručenia ponuky**

Ponuka a všetky doklady a dokumenty podľa bodu 12. tejto výzvy musia byť predložené najneskôr

|  |
| --- |
| **Do 28.04.2021 do 12:00 hod.** |

Ponuky je možné doručiť elektronicky, osobne, poštou alebo prostredníctvom iného doručovateľa. V prípade predkladania osobne alebo poštou je potrebné ponuku predložiť v zalepenej obálke označenej heslom **„Ponuka-počítače- SPŠSaG“**.

**Verejný obstarávateľ odporúča** v súvislosti s vírusom COVID-19, aby uchádzači predkladali ponuky elektronicky, aby v predmet mailu s predkladanou ponukou bolo heslo **„Ponuka-počítače- SPŠSaG“**.

Adresa na doručenie mailom:

|  |
| --- |
| **obstaravatel@obsk.eu** |

Adresa na doručenie osobne, poštou, alebo prostredníctvom iného doručovateľa:

|  |
| --- |
| **Stredná priemyselná škola stavebná a geodetická, Lermontovova 1, Košice** |

Ponuka predložená po uplynutí lehoty na predkladanie ponúk nebude prijatá a bude vrátená uchádzačovi.

1. **OBSAH PONUKY UCHÁDZAČA**
	1. Ponuka uchádzača musí byť podpísaná uchádzačom, štatutárnym orgánom uchádzača, alebo oprávnenou osobou za uchádzača a musí obsahovať:
2. **Návrh na plnenie kritéria** (príloha č. 1 výzvy), podpísaný oprávnenou osobou
uchádzača. V prípade, že uchádzač nepredloží zmluvnú cenu celkom formou vzorového formuláru, návrh uchádzača musí obsahovať všetky požadované náležitosti predpísaného formuláru „Návrh na plnenie kritéria“
3. **Technická špecifikácia a cenová kalkulácia ponúkaného tovaru** ( príloha č.2 výzvy) podpísanú oprávnenou osobou uchádzača.
4. **Výpočet zmluvnej ceny –** (príloha č. 3 výzvy)podpísaný oprávnenou osobou uchádzača
	1. Ak uchádzač nepredloží všetky požadované dokumenty podľa bodu 12.1. tejto výzvy a nebude možné uplatniť inštitút vysvetlenia/doplnenia v zmysle zákona, nebude jeho ponuka zaradená do hodnotenia.
5. **VYHODNOCOVANIE PONÚK**

Vyhodnocovanie ponúk bude neverejné, do 5 dní odo dňa ukončenia lehoty na predkladanie ponúk.

1. **DOPLŇUJÚCE INFORMÁCIE**
	1. Verejný obstarávateľ bezodkladne po vyhodnotení ponúk oznámi všetkým uchádzačom výsledok vyhodnotenia. Úspešnému uchádzačovi oznámi, že jeho ponuku prijíma, ostatným uchádzačom oznámi, že boli neúspešní s uvedením dôvodu neprijatia ich ponuky.
	2. Verejný obstarávateľ nesmie uzavrieť zmluvu s uchádzačom ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f).
	3. Verejný obstarávateľ si vyhradzuje právo neprijať ani jednu z predložených ponúk v prípade, že predložené ponuky budú nevýhodné pre verejného obstarávateľa alebo budú v rozpore s finančnými možnosťami verejného obstarávateľa. Následne bude postup zadávania zákazky zrušený.

V Košiciach, 19.04.2021

 **Ing. Michal Mitrik, PhD., riaditeľ školy**

Prílohy:

Príloha č. 1 Formulár -Návrh na plnenie kritéria (Vzor)

Príloha č. 2 Technická špecifikácia

Príloha č. 3 Výpočet zmluvnej ceny

Príloha č. 4 Kúpna zmluva – návrh

**Príloha č. 1 Formulár – návrh na plnenie kritéria – vzor**

*Tvorí samostatnú prílohu*

**Príloha č. 2 Technická špecifikácia a cenová kalkulácia ponúkaného tovaru**

*Tvorí samostatnú prílohu*

**Príloha č. 3 Výpočet zmluvnej ceny**

*Tvorí samostatnú prílohu*

**Príloha č. 4 Zmluva o dielo – návrh**

**NIE JE POTREBNÉ PREDKLADAŤ V PONUKE**

***(Návrh)***

KÚPNA ZMLUVA č .....

uzavretá v zmysle § 409 a nasl. Obchodného zákonníka č. 513/1991 Zb. v znení neskorších

predpisov uzatvorená medzi:

*Kupujúci:*

**Obchodné meno: Stredná priemyselná škola stavebná a geodetická**

Sídlo: **Lermontovova 1, 040 01 Košice**

Štatutárny zástupca: **Ing. Michal Mitrik, PhD. Riaditeľ školy**

IČO: **00161764**

DIČ: **2020762425**

Tel.: **+421 556325411**

E-mail: **stavke@stavke.sk**

Bankové spojenie: **Štátna pokladnica**

IBAN: **SK74 8180 0000 0070 0019 1638**

a

*Predávajúci:*

Obchodné meno:

Adresa:

Zastúpený:

Zapísaný v

Bankové spojenie:

IBAN:

IČO:

DIČ:

IČ DPH:

Tel.:

e-mail:

Preambula

Táto zmluva sa uzatvára ako výsledok verejného obstarávania v zmysle § 3 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“). Objednávateľ na obstaranie predmetu tejto zmluvy použil postup verejného obstarávania - zadávanie zákazky s názvom: **„Počítače a iné technické zariadenia“** pre projekt s názvom s názvom: **Digitálni stavbári a geodeti**“ podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov.

Čl. I

Predmet zmluvy

* 1. Touto Zmluvou sa Predávajúci zaväzuje dodať Kupujúcemu hnuteľné veci (ďalej len „Tovar“) definovaný v neoddeliteľnej Prílohe č. 1 tejto Zmluvy - Technická špecifikácia a výpočet zmluvnej ceny ponúkaného tovaru (ďalej len ako „Príloha č. 1) ako

|  |  |
| --- | --- |
| **Druh tovaru** | **počet** |
| **Notebook (žiaci)** | 50 ks |
| **Notebook (učitelia)** | 10 ks |
| **Kamera** | 1 ks |
| **Dron** | 1 ks |
| **Fotoaparát** | 1 ks |
| **3D tlačiareň** | 1 ks |

a previesť na neho vlastnícke právo k Tovaru. Kupujúci sa zaväzuje zaplatiť Predávajúcemu dohodnutú Kúpnu cenu za podmienok uvedených v tejto Zmluve. Zmluvné strany sa dohodli, že súčasťou záväzku Predávajúceho dodať Tovar Kupujúcemu je aj doprava do miesta určenia, zloženie, prvé zaškolenie obsluhy). Východiskovým podkladom na uzavretie tejto Zmluvy je ponuka Predávajúceho zo dňa ... .......... *doplní sa až pri podpise zmluvy*.................................., predložená v procese obstarávania

* 1. Predmet zákazky bude dodaný objednávateľovi spolu s dokladmi, ktoré sú potrebné na prevzatie a na užívanie tovaru. Doklady musia byť dodané v slovenskom jazyku.
	2. Tovar musí pri odskúšaní spĺňať všetky technické parametre uvedené v Prílohe č.1 – Technická špecifikácia a výpočet zmluvnej ceny. V opačnom prípade, je Kupujúci oprávnený odstúpiť od zmluvy, požadovať vrátenie všetkých uhradených platieb a odstránenie Tovaru na náklady Predávajúceho

Čl. II

Kúpna cena

1. Kúpna cena za predmet kúpy podľa Čl. I. je stanovená podľa zákona č. 18/1996 Z. z. o cenách v znení neskorších predpisov ako cena maximálna s možnosťou jej zmeny podľa Čl. II. bodu 2.5 zmluvy.
2. Cena je vrátane DPH, cla, správnych a iných poplatkov.
3. Kúpna cena za dodanie predmetu kúpy podľa Čl. I. bod 1.1 zmluvy:

|  |  |
| --- | --- |
| **Cena celkom bez DPH** |  |
| **DPH** |  |
| **Cena celkom s DPH** |  |

1. Bližšia špecifikácia predmetu zákazky je uvedená v Prílohe č. 1 – Technická špecifikácia a cenová kalkulácia ponúkaného tovaru, a Príloha č. 2 Opis predmetu zákazky ( bod 6. Výzvy na predkladanie ponúk) ktorá je neoddeliteľnou súčasťou tejto zmluvy.
2. Zmena ceny podľa Čl. II bod 2.1 zmluvy je prípustná:

- pri zmene výšky zákonnej sadzby DPH.

1. Ak sa uchádzač (neplatca DPH) stane platiteľom DPH počas trvania zmluvy, cena dohodnutá v zmluve nebude navýšená, ale bude upravená na základ dane a sadzbu DPH.

Čl. III

Čas plnenia a miesto dodania

1. Čas plnenia tejto zmluvy je najneskôr do 6 mesiacov od nadobudnutia účinnosti zmluvy
2. Zmluvný termín uvedený v Čl. III, bod 3.1 zmluvy je termín najneskoršie prípustný a neprekročiteľný s výnimkou:

- zásahov spôsobených vis maior.

1. Predávajúci dodá predmet kúpy na SPŠ stavebná a geodetická, Lermontovova 1, Košice

Čl. IV

Platobné a fakturačné podmienky

1. Predávajúcemu vzniká nárok na zaplatenie kúpnej ceny podľa Čl. II zmluvy na základe riadneho plnenia predmetu zmluvy podľa Čl. I tejto zmluvy.
2. Predávajúci nemá nárok na uhradenie preddavku.
3. Kupujúci uhradí dojednanú kúpnu cenu predávajúcemu po prevzatí predmetu kúpy alebo jej časti na základe faktúry vystavenej predávajúcim. Prílohou faktúry bude dodací list.
4. Fakturácia bude vykonaná po dodaní a prevzatí predmetu zmluvy podľa čl. VII.
5. Faktúra je splatná do 60 dní odo dňa jej doručenia kupujúcemu.
6. Kupujúci si vyhradzuje právo vrátiť faktúru v lehote splatnosti, ak táto nemá náležitosti daňového dokladu. Dôvod vrátenia je kupujúci povinný vyznačiť na faktúre. Od okamihu doručenia faktúry, ktorá spĺňa náležitosti daňového dokladu, začína plynúť nová 15 dňová lehota splatnosti.

Čl. V

Zabezpečenie záväzkov

1. Neuhradením faktúry v stanovenej lehote podľa Čl. IV vzniká kupujúcemu povinnosť zaplatiť úrok z omeškania vo výške 0,05% z neuhradenej sumy za každý deň omeškania.
2. V prípade nesplnenia zmluvne dohodnutého termínu dodania predmetu kúpy uhradí dodávateľ kupujúcemu zmluvnú pokutu vo výške 0,05% z kúpnej ceny za každý začatý deň omeškania z kúpnej ceny.
3. V prípade nesplnenia doby nástupu na odstránenie porúch podľa čl. 8.7 uhradí dodávateľ kupujúcemu zmluvnú pokutu vo výške 50,00 EUR za každú hodinu omeškania z nástupom na odstránenie poruchy.

Čl. VI

Práva a povinnosti zmluvných strán

1. Predávajúci je povinný odovzdať predmet kúpy v plnom rozsahu v dohodnutom termíne v bezchybnom stave.
2. Kupujúci je povinný na výzvu predávajúceho prevziať predmet kúpy v dohodnutom termíne v mieste dodania podľa Čl. III bodu 3 tejto zmluvy.

Čl. VII
Prevod práv

1. Okamihom dodania predmetu kúpy podľa Čl. I tejto zmluvy je podpísanie a prevzatie predmetu kúpy kupujúcim.
2. Okamihom dodania prechádza z predávajúceho na kupujúceho vlastnícke právo k predmetu kúpy a nebezpečenstvo škody na predmete kúpy.
3. Predávajúci a kupujúci sa vzájomne dohodli, že predávajúci poskytne kupujúcemu súčinnosť pri zápise vlastníckeho práva k predmetu zmluvy na kupujúceho pred orgánmi štátnej správy, inak je kupujúci oprávnený od tejto zmluvy odstúpiť.

Čl. VIII

Zodpovednosť za vady, servis

1. Predávajúci zodpovedá za to, že predmet kúpy podľa Čl. 1 tejto zmluvy má v čase prevzatia zmluvne dohodnuté vlastnosti, a že nemá vady, ktoré by znižovali jeho hodnotu alebo schopnosť jeho využitia.
2. Za vady, ktoré vznikli, resp. vyšli najavo v záručnej dobe, nezodpovedá predávajúci iba vtedy, ak boli spôsobené používaním predmetu kúpy v rozpore s návodom na obsluhu dodaným výrobcom, resp. nevhodnými prevádzkovými podmienkami, ktoré nezapríčinil predávajúci.
3. Ak predávajúci poruší ustanovenia tejto zmluvy, kupujúcemu vzniká nárok na náhradu škody, ktorá mu v dôsledku takéhoto konania vznikla v zmysle § 373 a nasl. Obchodného zákonníka.
4. Predávajúci na vlastné náklady odstráni vady zistené v záručnej dobe.
5. Ak sa ukáže, že vada predmetu plnenia je neodstrániteľná, zaväzuje sa predávajúci dodať náhradný predmet plnenia zodpovedajúcej kvality, na základe zápisu vyhotoveného a podpísaného zmluvnými stranami.
6. Záručná doba je 24 mesiacov odo dňa prevzatia predmetu plnenia.
7. Predávajúci sa zaväzuje, že nástup na odstránenie porúch počas doby záruky (záručný servis) bude najviac do 5 hodín od nahlásenia poruchy .

Čl. IX

Zánik zmluvy

1. Ak zmluvná strana poruší povinnosť vyplývajúcu z tejto zmluvy, druhá zmluvná strana môže od zmluvy odstúpiť.
2. Zmluvné strany sa dohodli, že zásahy úradných miest a zásahy vis maior, ktorých dôsledkom je nemožnosť plnenia niektorou zo zmluvných strán, sú dôvodom pre okamžité odstúpenie od zmluvy.
3. Objednávateľ je oprávnený bez akýchkoľvek sankcií odstúpiť od zmluvy aj v prípade, kedy objednávateľovi nebol schválený nenávratný finančný príspevok alebo výsledky administratívnej kontroly poskytovateľa nenávratného finančného príspevku neumožňujú financovanie výdavkov vzniknutých z tejto zmluvy.

Čl. X

Záverečné ustanovenia

1. Vzťahy neupravené touto zmluvou sa spravujú ustanoveniami Obchodného zákonníka a Občianskeho zákonníka.
2. Predávajúci je povinný strpieť výkon kontroly/auditu súvisiaceho s dodaním predmetu zákazky kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej verejným obstarávateľom ako prijímateľom nenávratného finančného príspevku za účelom financovania predmetu zákazky, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä Zákon o príspevku z EŠIF – zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zákon o finančnej kontrole a audite – zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť.

Oprávnené osoby na výkon kontroly/auditu sú najmä:

a) Ministerstvo školstva, vedy, výskumu a športu SR (ďalej len „MŠVVaŠ SR) a ním poverené osoby,

b) Útvar vnútorného auditu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

 g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

1. Akékoľvek zmeny tejto zmluvy alebo jej dodatky musia mať písomnú formu a musia byť podpísané zmluvnými stranami.
2. Zástupcovia zmluvných strán prehlasujú, že sa oboznámili s obsahom tejto zmluvy, v plnom rozsahu s ním súhlasia a prehlasujú, že pri podpise tejto zmluvy konali slobodne a že nebola podpísaná v tiesni a ani za nápadne nevýhodných podmienok.
3. Zmluva je vyhotovená v 4 prevedeniach, pričom každá zo zmluvných strán dostane po 2 rovnopisy.
4. Táto zmluva nadobúda platnosť dňom podpísania oboma zmluvnými stranami.
5. Táto zmluva nadobúda účinnosť zverejnením na webovom sídle objednávateľa, podľa platných právnych predpisov a splnení odkladacej podmienky, ktorá spočíva v tom, že objednávateľ doručí dodávateľovi oznámenie o pozitívnom posúdení procesu verejného obstarávania. Zmluva nadobudne účinnosť dňom doručenia predmetného oznámenia. Všetky počítania hmotno-právnych lehôt medzi objednávateľom a zhotoviteľom, ako aj ďalšie právne skutočnosti zakladajúce, zrušujúce a meniace vzájomné práva a povinnosti medzi zmluvnými stranami sa právne odvíjajú od momentu účinnosti tejto Zmluvy.

Príloha č. 1 Technická špecifikácia a cenová kalkulácia ponúkaného tovaru

Príloha č. 2 Podrobný opis predmetu zákazky ( bod 2. Výzvy na predkladanie ponúk)

Kupujúci: Predávajúci:

V Košiciach, dňa................................ V.............................. , dňa .............

............................................. ........................................................

Za objednávateľa Za dodávateľa